กิจกรรมของลัทธิพาสตาฟาเรียนในกรุงวอชิงตัน
ปีศาจสปาเกตตีลอยฟ้าประดิษฐ์ด้วยมือ
ป้ายชื่อทหารสหรัฐอเมริกา ระบุศาสนา "Atheist/FSM"
**ปีศาจสปาเกตตีลอยฟ้า** (อังกฤษ: Flying Spaghetti Monster หรือมักเรียกโดยย่อว่า FSM) เป็นพระเจ้าตามความเชื่อของ *ศาสนจักรปีศาจสปาเกตตีลอยฟ้า* หรือ *ลัทธิพาสตาฟาเรียน* ซึ่งเป็นศาสนาที่มีอยู่จริงก่อตั้งโดยบ็อบบี เฮนเดอร์สัน เพื่อต่อต้านมติของคณะกรรมการการศึกษาของรัฐแคนซัส ที่บังคับให้โรงเรียนในสังกัดสอนทฤษฎีผู้สร้างอันชาญฉลาดควบคู่ไปกับทฤษฎีวิวัฒนาการของดาร์วินในวิชาชีววิทยา เฮนเดอร์สันเขียนจดหมายเปิดผนึกถึงคณะกรรมการฯ มีใจความว่า เขาเชื่อว่าโลกและจักรวาลถูกสร้างโดยพระเจ้าที่มีรูปร่างคล้ายสปาเกตตีและลูกชิ้นสองก้อน ซึ่งเขาเรียกว่า "ปีศาจสปาเกตตีลอยฟ้า" และเรียกร้องให้โรงเรียนในรัฐแคนซัสสอนทฤษฎีการสร้างโลกของเขาเช่นกันเพื่อความเท่าเทียมกัน เช่นเดียวกับการที่ทางคณะกรรมการฯ ได้กล่าวไว้ว่าการเรียนการสอนระหว่างทฤษฎีวิวัฒนาการและทฤษฎีผู้สร้างอันชาญฉลาดควรจะมีความเท่าเทียมกัน ซึ่งโดยนัยแล้ว เขาแสดงให้เห็นว่าทฤษฏีผู้สร้างอันชาญฉลาดเป็นเรื่องไร้สาระ ไม่ผิดกับปีศาจสปาเกตตีลอยฟ้าเลย

หลังจากเฮนเดอร์สันเผยแพร่จดหมายดังกล่าวบนเว็บไซต์ของเขา FSM ได้กลายเป็นปรากฏการณ์ทางอินเทอร์เน็ตและเป็นสัญลักษณ์แห่งการต่อต้านการสอนทฤษฎีผู้สร้างอันชาญฉลาดในโรงเรียนของรัฐ "ความเชื่อ" ของพาสตาฟาเรียนล้วนล้อเลียนมากจากแนวความเชื่อในศาสนาเกี่ยวกับผู้สร้างโลก ความเชื่อเหล่านี้เผยแผ่ในเว็บไซต์ของเฮนเดอร์สัน *Church of the Flying Spaghetti Monster* ซึ่งเขาถือเป็นผู้ประกาศพระวรสาร และใน *The Gospel of the Flying Spaghetti Monster* เขียนโดยเฮนเดอร์สันและตีพิมพ์ใน ค.ศ. 2006 โดย Villiard Press ความเชื่อแกนหลักคือปีศาจอัจมองไม่เห็นและไม่อาจตรวจจับได้เป็นผู้สร้างจักรวาล โจรสลัดเป็นชาวพาสตาฟาเรียน (เป็นการรวมคำ พาสต้าและRastafarian เข้าด้วยกัน) พวกแรก เฮนเดอร์สันเชื่อว่าการลดลงของโจรสลัดทำให้เกิดปรากฏการณ์โลกร้อน ชุมชน FSM รวมตัวกันที่เว็บไซต์ของเฮนเดอร์สันเพื่อแบ่งปันความคิดและสร้างสรรค์ผลงานเกี่ยวกับ Flying Spaghetti Monster

เนื่องด้วยความโด่งดังและเป็นที่รับรู้กันโดยทั่วไป ปีศาจสปาเกตตีลอยฟ้า เป็นตัวอย่างยุคใหม่ของ Russell's teapot ข้อโต้เถียงทางปรัชญาที่กล่าวว่าการพิสูจน์เป็นหน้าที่ของผู้สร้างข้อกล่าวอ้างที่ไม่มีทางแสดงให้เห็นได้ว่าเท็จ หาใช่หน้าที่ของของผู้ที่ปฏิเสธข้อกล่าวอ้างดังกล่าว แม้ว่าโดยทั่วไปแล้ว FSM จะได้รับการชื่มชมและได้รับการยอมรับจากชุมชนทางวิทยาศาสตร์ FSM มักถูกวิพากษ์โดยผู้สนับสนุนปรัชญาผู้สร้างอันชาญฉลาด ผู้อ้างตนว่าเป็นพาสตาฟาเรียนได้มีส่วนในข้อพิพาททางศาสนาหลายครั้ง รวมถึงครั้งหนึ่งในรัฐฟลอริดาซึ่งมีการแสดงละครล้อเลียนเพื่อไม่ให้โรงเรียนในท้องถิ่นกำหนดกฎใหม่ในการสอนทฤษฎีวิวัฒนาการ

วันสำคัญ
--------

ชาวพาสตาเรียนได้กำหนดให้ทุกวันศุกร์เป็นวันศักดิ์สิทธิ์ ทุกบทอธิษฐานในศาสนจักรนี้จะลงท้ายด้วยคำว่า "ราเมน" ซึ่งมีนัยยะล้อเลียนคำว่า อาเมน ในศาสนายูดาห์และศาสนาคริสต์ และยังสื่อถึง "ราเม็ง" เพื่อสื่อซึ่งถึงบะหมี่กึ่งสำเร็จรูปที่นักเรียนนักศึกษานิยมรับประทาน

ช่วงเทศกาลคริสต์มาส ฮานุคคาห์ และควันซา ชาวพาสตาเรียนจะฉลองวันหยุดที่เรียกว่า "Holiday" ซึ่งในแต่ละครั้งจะไม่กำหนดวันที่แน่นอน เพราะชาวพาสตาเรียนไม่นิยมสิ่งที่เป็นคำสอนต้องเชื่อหรือลัทธิพิธีการใด ๆ ไม่มีข้อกำหนดที่ต้องทำเป็นพิเศษ แต่จะฉลอง Holiday ตามที่จะพอใจทำ มีการฉลอง "พาสต์โอเวอร์" เพื่อล้อเลียนพิธีปัสคา (Passover) ในศาสนาคริสต์ และฉลอง "ราเม็งดัน" เพื่อล้อเลียนเดือนเราะมะฎอนของศาสนาอิสลาม

ชาวพาสตาเรียนยังถือว่าการที่คนหันมาอวยพรกันว่า "สุขสันต์ฮอลิเดย์" มากขึ้นแทนการอวยพรเดิม (เช่น สุขสันต์วันคริสต์มาส) ถือเป็นการสนับสนุนลัทธิพาสตาเรียน ในเดือนตุลาคมปี ค.ศ. 2005 บัตรอวยพรวันคริสต์มาสจากทำเนียบขาวสมัยจอร์จ ดับเบิลยู. บุช ได้อวยพรให้ประชาชนสุขสันต์ "holiday season" เฮนเดอร์สันจึงเขียนบันทึกส่งไปขอบคุณ มีรูปปลากำลังวาดปีศาจสปาเกตตีลอยฟ้าเอาไว้ติดรถลีมูซีนหรือเครื่องบินแอร์ฟอร์ซวัน เฮนเดอร์สันยังขอบคุณถึงร้านวอล-มาร์ตที่ใช้วลีนี้เช่นเดียวกัน

การใช้ในข้อโต้แย้งทางศาสนา
--------------------------

ในเดือนกรกฎาคม ค.ศ. 2011 Niko Alm ผู้ไม่นับถือศาสนาชาวออสเตรียได้รับสิทธิ์ตามกฎหมายให้ถ่ายรูปติดใบอนุญาตขับขี่โดยสวมกระชอนพาสต้าไว้บนศีรษะ หลังจากที่เขาได้ใช้เวลาสามปีในการแสดงให้เห็นว่าเขามีจิตประสาทดีพอที่จะขับรถได้ เขาได้จุดประกายความคิดนี้เมื่อเห็นว่าข้อบังคับของออสเตรียยอมให้มีการปกคลุมศีรษะในภาพถ่ายอย่างเป็นทางการหากสวมใส่ด้วยเหตุผลทางศาสนา

อ้างอิง
-------

### เชิงอรรถ

1. ↑   "Verbatim: Noodle This, Kansas". วอชิงตันโพสต์. 28 สิงหาคม, พ.ศ. 2548. `{{cite news}}`: ตรวจสอบค่าวันที่ใน: `|date=` (help)
2. ↑   Thierman, Jessica (18 กันยายน, พ.ศ. 2548). "Touched by His Noodly Appendage". Gelf Magazine. `{{cite news}}`: ตรวจสอบค่าวันที่ใน: `|date=` (help)
3. ↑  Boxer, Sarah (2005-08-29). "But Is There Intelligent Spaghetti Out There?". *The New York Times Arts article*. สืบค้นเมื่อ 2007-02-05.
4. 1 2  "Austrian Pastafarian dons colander as religious headgear for drivers license". *english.alarabiya.net*. 2011 [last update]. สืบค้นเมื่อ 22 July 2011. `{{cite web}}`: ตรวจสอบค่าวันที่ใน: `|year=` (help)
5. ↑  "Discussion of the Open Letter". Henderson, Bobby. สืบค้นเมื่อ 2007-04-07.
6. ↑  Billy Townsend (2007-12-22). "Polk Needled, Noodled In Evolution Flap". The Tampa Tribune. สืบค้นเมื่อ 2007-12-23.
7. ↑  "In the beginning there was the Flying Spaghetti Monster". *The Daily Telegraph*. London. September 11, 2005. สืบค้นเมื่อ 2009-12-19.
8. 1 2  Henderson, Bobby (2006-12-01). "Happy Holiday Season Everyone". *Church of the Flying Spaghetti Monster*. สืบค้นเมื่อ 25 November 2009.
9. ↑  "Questions on FSM Holidays". Venganza.org. 2008. คลังข้อมูลเก่าเก็บจากแหล่งเดิมเมื่อ 2011-09-27. สืบค้นเมื่อ 2011-03-29.
10. ↑  "A question about Pastover". Venganza.org. 2010. คลังข้อมูลเก่าเก็บจากแหล่งเดิมเมื่อ 2015-08-15. สืบค้นเมื่อ 2011-03-29.
11. ↑  RD Magazine
12. ↑  "Ramendan". Venganza.org. 2008. คลังข้อมูลเก่าเก็บจากแหล่งเดิมเมื่อ 2011-09-27. สืบค้นเมื่อ 2011-03-29.
13. ↑  El Pais
14. ↑  Death and Taxes magazine
15. ↑  Cooperman, Alan (2005-12-07). "'Holiday' Cards Ring Hollow for Some on Bushes' List". *The Washington Post*. สืบค้นเมื่อ 25 November 2009.
16. ↑  Henderson, Bobby (2006-12). "FSM Card for Bush". *Church of the Flying Spaghetti Monster*. สืบค้นเมื่อ 25 November 2009. `{{cite web}}`: ตรวจสอบค่าวันที่ใน: `|date=` (help)
17. ↑  *The Gospel of the Flying Spaghetti Monster*, p.125.
18. ↑  "Austrian driver allowed 'pastafarian' headgear photo". *BBC News*. 2011-07-14. สืบค้นเมื่อ 26 July 2011.
19. ↑  แม่แบบ:Cite blog

### อ้างอิง

1. Henderson, Bobby (2006). *The Gospel of the Flying Spaghetti Monster*. Villard Books. ISBN 0-8129-7656-8.

### สื่ออื่นๆ

1. Schofield, Jack (20 กันยายน, พ.ศ. 2548). ""Intelligent Design" and Pastafarianism". Guardian Unlimited. `{{cite news}}`: ตรวจสอบค่าวันที่ใน: `|date=` (help)
2. "Evolution Debate Spawns a Saucy Monster". Wichita Eagle. 28 กันยายน, พ.ศ. 2548. คลังข้อมูลเก่าเก็บจากแหล่งเดิมเมื่อ 2005-11-01. สืบค้นเมื่อ 2006-10-10. `{{cite news}}`: ตรวจสอบค่าวันที่ใน: `|date=` (help)
3. "In the beginning there was the Flying Spaghetti Monster". Daily Telegraph. 11 กันยายน, พ.ศ. 2548. คลังข้อมูลเก่าเก็บจากแหล่งเดิมเมื่อ 2008-04-21. สืบค้นเมื่อ 2021-08-18. `{{cite news}}`: ตรวจสอบค่าวันที่ใน: `|date=` (help)
4. "Flying Spaghetti Monster gains following". Associated Press. 24 กันยายน, พ.ศ. 2548. คลังข้อมูลเก่าเก็บจากแหล่งเดิมเมื่อ 2006-04-22. สืบค้นเมื่อ 2006-10-10. `{{cite news}}`: ตรวจสอบค่าวันที่ใน: `|date=` (help)

แหล่งข้อมูลอื่น
---------------

**Flying Spaghetti Monster** ที่่โครงการพี่น้องของวิกิพีเดีย

* หาความหมายจากวิกิพจนานุกรม
* ภาพและสื่อจากคอมมอนส์
* เนื้อหาข่าวจากวิกิข่าว
* คำคมจากวิกิคำคม
* ข้อมูลต้นฉบับจากวิกิซอร์ซ
* หนังสือจากวิกิตำรา

* Website of the Church of the Flying Spaghetti Monster, including Henderson's open letter to the Kansas Board of Education